NaiveNeuron/SloPal huggingface dataset:
Bugár, Béla, podpredseda NR SR (2017-12-05):
Teraz dávam slovo spoločnému spravodajcovi z výboru pre obranu a bezpečnosť pánovi poslancovi Petrovi Šucovi, aby informoval Národnú radu o výsledku prerokovania tohto návrhu v jednotlivých výboroch, ako aj o stanovisku gestorského výboru. Nech sa páči.
Chren, Martin, poslanec NR SR (2014-05-13):
Ďakujem veľmi pekne. K pánu poslancovi Hlinovi. No áno. Som ekonóm, ktorý sa tu vyjadruje k zákonu o poľnohospodárstve. Musím povedať, že vďakabohu sa tu nájde niekto, kto sa dokáže zastať tých dvoch miliónov bežných občanov. Moja skúsenosť je, že najhoršie je, že keď necháte, spravíte capa záhradníkom a necháte mu napísať si vlastné pravidlá. Keď by si audítori písali zákony o audítorstve a právnici o právničine, tak, a notári o notárstve a advokáti o advokácii, tak vždy si tu vytvorili nejaké privilégiá, vždy takéto zákony išli na úkor bežných ľudí a v ich prospech. A keby tento zákon písali veľkostatkári a veľkodružstevníci, nevyzeral by inak, ako je urobený dnes. Pán Fecko, či veľa, málo pôdy majú zahraniční investori? V poriadku. Poďme o tom polemizovať. Ale buďte fér a postavte sa svojim voličom, obyčajným ľuďom povedzte, že dva milióny z nich prídu o majetok, že prídu o hodnotu a že to presadzujete a že sa tu za to tak bijete. Buďte fér a povedzte, že to je tá druhá strana mince toho, čo obhajujete. Pán poslanec Kuffa, ďakujem veľmi pekne za váš názor. Áno, máte pravdu. Na Slovensku týmto hrozí, že nastane nová éra veľkokolchozov a tej ešte väčšej koncentrácie pôdy. V podstate tak ako v roku ´48 prišiel Víťazný február a pôda bola vo veľkom znárodnená pre veľké kolchozy, hrozí obdoba toho tu, až na to, že dnes nebude obmedzenie vlastníckeho práva podľa ústavy znárodnenie, ale len obmedzenie formou toho, že sa výrazne zníži hodnota poľnohospodárskej pôdy. Ale tento zákon je obdobou Víťazného februára z roku ´48. A pán poslanec Novotný, ďakujem za váš príspevok. Máte pravdu. Myslím si, že tá správna cesta by naozaj neviedla cez takýto zákon, ale cez zmenu pravidiel, napríklad dotácií na farmárčenie a podobne, ktorá by motivovala starať sa o pôdu, pestovať úrodu, ktorá by motivovala pôdu naozaj obrábať a prinášala by aj prácu slovenským občanom. To by bola tá správna cesta.
Fecko, Martin, poslanec NR SR (2013-10-25):
Ďakujem pekne. Alojz, dobre si to vystihol, ja tiež mám úctu... (Prerušenie vystúpenia predsedajúcou.)
Laššáková, Jana, podpredsedníčka NR SR (2015-11-26):
Nech sa páči, pán minister, máte slovo.
Danko, Andrej, predseda NR SR (2016-10-11):
Ďakujem. Pán poslanec Ondrej Dostál.
Simon, Zsolt, minister pôdohospodárstva a rozvoja vidieka SR (2010-12-14):
Ďakujem. Vážený pán predseda, vážené pani poslankyne, vážení páni poslanci, predkladám vládny návrh zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov a ktorým sa menia a dopĺňajú niektoré ďalšie zákony. Chcel by som z tohto miesta poďakovať všetkým poslancom, ktorí sa aktívne podieľali na dopracovaní a vylepšení návrhu zákona, a vyjadriť presvedčenie, že po prijatí novely zákona budú vytvorené podmienky na úspešné ukončenie procesu reštitúcií bez jeho zneužívania osobami, ktoré s nimi nemali nič spoločné. Všetky pozmeňujúce návrhy, ktoré sú obsiahnuté v predloženej spoločnej správe, mám za to, vylepšujú tento vládny návrh zákona, zavádzajú jasné pravidlá, ako má Slovenský pozemkový fond postupovať. Nie je to riešenie len na interných pokynoch Slovenského pozemkového fondu. Ale je to na základe zákona. Ktokoľvek poruší tieto pravidlá, porušuje nie metodický pokyn, ale zákon Slovenskej republiky, čo je nemysliteľné a v rozpore s platným právom. A preto som presvedčený, že ten priestor na korupciu a klientelizmus je oveľa menší po prijatí tohto návrhu zákona. Naviac sa zavádza aj princíp, že Slovenský pozemkový fond bude musieť mať elektronickú podateľňu a vybavovať žiadosti v poradí, v akom boli, resp. budú predložené, pretože je faktom, že z predchádzajúceho obdobia je obrovský chaos v evidencii, je ťažko dokázateľné, kto kedy uplatnil na to nárok, kedy kto o to požiadal, pretože táto evidencia nebola vedená na takej úrovni, na akej by mala vedená byť. A práve preto týmto zákonom zavádzame jasné pravidlá aj do tejto oblasti. Preto vás prosím o podporu vládneho návrhu zákona aj s pozmeňujúcimi návrhmi, ktoré sú obsiahnuté v spoločnej správe. Ďakujem pekne, pán predseda, skončil som.
Ďuriš Nicholsonová, Lucia, podpredsedníčka NR SR (2017-05-17):
Pán poslanec Dostál s faktickou.
Hort, Milan, podpredseda NR SR (2010-09-09):
Béla, nebudeme tu viesť dialóg cez procedurálne návrhy, ale si ma oslovil, no tak ja hľadám spôsob, ako dosiahnuť a dať šancu tomu, aby ten zákon prešiel, pretože to je úprimná snaha nás všetkých. Je zrejmé, že ak budeme teraz hlasovať, že nemáme 90 hlasov. A povedal som vo svojom príspevku, že sa do zajtra môže ešte veľa zmeniť. Ďakujem pekne.
Grendel, Gábor, podpredseda NR SR (2021-01-14):
Ďakujem pekne. Pani poslankyňa, chcete reagovať na faktickú poznámku? Nie. Tak teraz v zmysle rokovacieho poriadku požiadal o vystúpenie v rozprave pán podpredseda Národnej rady Juraj Šeliga.
Záhumenský, Marián, poslanec NR SR (2012-10-26):
Keďže pán poslanec Lebocký navrhol vyňať bod 3, č. 3 zo spoločnej správy, teraz, prosím, budeme hlasovať o bodoch zo spoločnej správy 1, 2 a 4 až 11 s návrhom gestorského výboru uvedené body schváliť.
Laššáková, Jana, poslankyňa NR SR (2016-10-21):
Ďakujem veľmi pekne za slovo. Ja by som len chcela pani poslankyňu Blahovú upozorniť, keďže som pozorne počúvala na záver jej vystúpenia aj návrhy, ktoré predniesla, kde navrhovala, aby sa o jej pozmeňujúcom návrhu hlasovalo o každom bode osobitne, a pokiaľ pozmeňujúci návrh nebude prijatý, aby sa hlasovalo o procedurálnom návrhu vrátiť návrh zákona na dopracovanie. Chcem vás, pani poslankyňa, upozorniť, že nie je to možné podľa § 83 ods. 1 rokovacieho poriadku, aby sme potom pred hlasovaním mali tieto vyjasnené veci. Takže až budete trvať na tom, tak o vašom procedurálnom návrhu dám asi hlasovať ako o prvom. Ďakujem pekne, to je všetko.
Laššáková, Jana, podpredsedníčka NR SR (2012-10-17):
Ďakujem pán spravodajca. Zaujmite miesto určené pre spravodajcov. Pýtam sa pánov poslancov, či chce niekto vystúpiť v rozprave? Nedostala som žiadnu písomnú prihlášku. Ani ústne. Vyhlasujem rozpravu za skončenú. Pán minister, nemáte zaujať k čomu stanovisko? Pán spravodajca? Tiež nie. Prerušujem rokovanie o tomto bode programu. Skôr, ako pristúpime k rokovaniu o ďalšom bode programu, pán minister spravodlivosti Tomáš Borec požiadal o vystúpenie k vládnemu návrhu novely zákona č. 211/2000 Z. z. o slobodnom prístupe k informáciám. Je to tlač 170. Rokovanie o tomto bode sme včera prerušili v druhom čítaní po skončení rozpravy. Pán minister, nech sa páči, máte slovo. Súčasne prosím spoločnú spravodajkyňu poslankyňu Vieru Kučerovú, aby zaujala miesto určené pre spravodajcov. Nech sa páči pani poslankyňa, spravodajkyňa. Nech sa páči, pán minister. (Pokračovanie rokovania o vládnom návrhu zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov , tlač 170.)
Martinák, Ľuboš, poslanec NR SR (2015-11-12):
Ďakujem. Vážený pán predseda, v rozprave k uvedenému návrhu zákona nevystúpili žiadni poslanci. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Gestorský výbor odporúča hlasovať o jedinom bode spoločnej správy s odporúčaním uvedený bod schváliť.
Kollár, Boris, predseda NR SR (2022-05-03):
S ďalšou faktickou pán poslanec Saloň.
Sulík, Richard, predseda NR SR (2011-07-01):
Ďakujem. Prerušujem rokovanie o tomto bode programu. Budeme pokračovať Analýzou efektívnosti a produktivity práce Národnej banky Slovenska na príklade prípadovej štúdie komparácie s ostatnými centrálnymi bankami eurozóny . Materiál má tlač 428 a informácia výboru má tlač 428a. Znova prosím guvernéra Národnej banky, aby materiál uviedol. Pán Makúch, máte slovo, nech sa páči.
Šuca, Peter, poslanec NR SR (2018-12-04):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre ľudské práva a národnostné menšiny a Výboru Národnej rady Slovenskej republiky pre obranu a bezpečnosť, ďalej aby za gestorský výbor určila hlasovaním Výbor Národnej rady pre obranu a bezpečnosť, aby predmetný návrh zákona výbory prerokovali do 25. januára 2019 a v gestorskom výbore do 28. januára 2019. Dajte, prosím, hlasovať.
P. Paška, predseda NR SR: (2006-10-24):
S faktickými poznámkami sa hlásia páni poslanci Brocka, Mikloško, Vestenický, Kahanec, Abrhan, Ďuračka, Paška, Bauer. Končím možnosť prihlásiť sa s faktickými poznámkami. Pán Brocka, nech sa páči.
S. Kahanec, poslanec: (2009-09-10):
A to, že tam absentujú tieto veci na vylepšenie, tak to fakt vo mne takisto utvrdzuje, či nemáme záujem len nechať ten zákon o verejnom obstarávaní v takých zmútenejších vodách a vo väčšom chaose, ako je. Lebo drobné vylepšenia, ktoré sa udiali, tak potom celkovo tou vládnou novelou sa stratia v rámci týchto všetkých zmien. A myslím si, že základom pri týchto úpravách by mali byť predovšetkým body, ktoré by sa týkali zlepšenia pravidiel verejného obstarávania, jasnejšieho špecifikovania, mnohé veci uviedla pani poslankyňa. Ja napríklad pripomeniem jednu navyše. Len nedávno sme hovorili o efektívnosti dopravy vo verejnom záujme. Takisto by som privítal, keby sa aj pre vykrývanie verejných obstarávaní v tejto oblasti našli tieto body v tejto... (Prerušenie vystúpenia časomerom.)
Figeľ, Ján, podpredseda NR SR (2014-10-21):
Ďalšie vystúpenie v rozprave, nech sa páči Lucia Nicholsonová.
Danko, Andrej, podpredseda NR SR (2024-04-24):
Ďakujem. Pani poslankyňa Števulová s faktickou.
D. Lipšic, poslanec: (2008-01-29):
A ja sa v rozprave vyjadrím, prečo si myslím, že Lisabonská zmluva nie je v prospech našich občanov, pretože strácajú svoje práva, strácajú svoje postavenie a stráca ho aj tento parlament. Často nám odkazujete, že je väčšina, zvyknite si. A my si zvykáme. Berieme na vedomie. Na Lisabonskú zmluvu je však potrebná ústavná väčšina. Zoberte to láskavo na vedomie. Pán premiér, pred niekoľkými rokmi bol na Slovensku politik, ktorý hovoril, že nebude chodiť robiť do Bruselu mopslíka. A mne sa to zdalo byť ako sympatické vyjadrenie. Ešte ani neuschol atrament pod Lisabonskou zmluvou a len preto, aby vaša strana bola čoskoro znovu prijatá do Socialistickej internacionály, nám v rýchlom procese predkladáte na schválenie Lisabonskú zmluvu. Myslím si, že to nie je vhodné ani vážnosti tohto textu, o ktorom rokujeme, ale ani vážnosti tejto Národnej rady. Ďakujem. (Potlesk.)
Dostál, Ondrej, poslanec NR SR (2023-05-10):
Ďakujem za obe reakcie. No, myslel som si, že budem technicky polemizovať s pánom poslancom Mičovským a jeho faktickou poznámkou, ale vidím, že musím zareagovať najmä na pána poslanca Kuffu, pretože s ním nesúhlasím úplne principiálne. Nazývať oznamovateľov protispoločenskej činnosti udavačmi, je veľmi hlúpe a dehonestujúce. Protispoločenská činnosť nie je, že niekto krivo hovorí a kritizuje vedúcich predstaviteľov strany a štátu, ako to robili udavači za komunistického režimu, keď udávali prejavy odporu voči komunistickému režimu. Protispoločenská činnosť je buď priamo trestná činnosť, alebo iné porušovanie, porušovanie zákonov. A teda ľudí, ktorí upozorňujú na porušovanie zákonov, ľudí, ktorí oznamujú trestnú činnosť, nazývať udavačmi je také, že budeme mať v tej trestnej činnosti a toho zla spočívajúceho v porušovaní zákonov iba viac, ak ich, ak tých, ktorí to oznamujú, budeme sa k nim správať tak, ako to predviedol pán poslanec Kuffa. A čo sa týka teda tej technickej časti, pán poslanec Mičovský, no áno, ja rozumiem, že sa to má chápať ako rozhodnutie súdu v prospech zamestnanca a oznamovateľa, ale z toho textu to nie je úplne zrejmé a jednoznačné. A pokiaľ to bola aktivita hnutia OĽANO, tak to sa mi zdá, že je to chvályhodné, že taká aktivita bola vyvinutá hoci aj zo strany politickej strany a možno aj s nejakými motívmi, ale samo osebe to bolo fajn, otázne je, či to má byť štátna cena teraz.
Danko, Andrej, podpredseda NR SR (2024-09-17):
Ďakujem. Dávam slovo členke výboru pre pôdohospodárstvo a životné prostredie poslankyni Zuzane Matejičkovej, aby informovala Národnú radu o výsledku prerokovania návrhu vlády vo výbore.
Šipoš, Michal, poslanec NR SR (2020-09-22):
Odhlasovali sme bod zo spoločnej správy. Môžeme pristúpiť k hlasovaniu o pozmeňujúcom a doplňujúcom návrhu pána poslanca Romana Foltina vyplývajúceho z rozpravy.
Jurinová, Erika, podpredsedníčka NR SR (2013-09-18):
Pán poslanec Bugár.
Hrnčiar, Andrej, podpredseda NR SR (2018-02-13):
Pán poslanec Matovič.
Laššáková, Jana, podpredsedníčka NR SR (2014-06-10):
Na vystúpenie pána poslanca nie sú faktické poznámky. Končím možnosť prihlásiť sa s faktickými poznámkami. Vyhlasujem všeobecnú rozpravu za skončenú. Chceli ste v rozprave? (Reakcia navrhovateľky a spravodajcu.) Ešte do rozpravy? (Reakcia navrhovateľky.) Dobre, dobre, nech sa páči, záverečné slovo pani navrhovateľka a potom pán spravodajca.
B. Bugár, podpredseda NR SR: (2006-03-16):
(Hlasovanie.) Prítomných 131, za 126, proti 1, zdržal sa 1, nehlasovali 3. Konštatujem, že tieto návrhy sme schválili. Nech sa páči. B. Opaterný, poslanec: Keďže sme hlasovali o všetkých bodoch spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Kamenický, Ladislav, poslanec NR SR (2013-09-03):
Ďakujem. Pán poslanec Matovič, musím skutočne oceniť tento prístup. Viackrát sme sa o danej problematike bavili, párovanie faktúr, na výbore pre financie a rozpočet a myslím si, že v tom sme boli dosť jednotní, a nielen teda aj my, ale aj názory z opačného spektra a dokonca aj váš bývalý kolega podporoval tento návrh. Samozrejme, môžme sa baviť o tom, ako to technicky spraviť tak alebo onak. Myslím si, že toto je jednoznačne recept na to, ako urobiť to, že získať viac peňazí do rozpočtu a práve zamedziť veľkým daňovým podvodom, ktoré sa dejú aj na území Slovenska, aj na tom vstupe, výstupe. Povedzme si otvorene, tu jedna firma si uplatní dépeháčku, potom neodvedie dépeháčku, predá tovar ďalej, tie si tam odvedú len minimálnu dépeháčku a nakoniec ten karusel dopadne tak, že prvá firma zanikne a štát prišiel o ťažké peniaze, a tomuto sa dá zabrániť. Takže ďakujem za tento postoj. Ďakujem.
Sulík, Richard, poslanec NR SR (2013-09-11):
Ďakujem pekne. Pán minister, no už sa teším na to vaše vystúpenie a chcel by som vás poprosiť k tým predošlým odpovediam ešte aj odpovedať, prečo J&T píše podstatné dokumenty na odpredaj vybrakovanej schránky SPP, kde štát bude dlhé roky prerábať, prečo to robí J&T? Ja si myslím, že je to čistá nehoráznosť, je to svinstvo a pánov poslancov zo SMER-u by som teda chcel pozdraviť pri tejto príležitosti. Nielenže ste tu za nejaké figúrky, za nejakých Kolesíkov, ktoré tu, ktorí hlasujú tak ako podľa prstovačky pani Laššákovej. Ešte musíte robiť aj peknú tvár k týmto nehoráznym, hnusným rozkrádačkám. Ja by som sa hanbil pod čiernu zem na vašom mieste.
Zmajkovičová, Renáta, podpredsedníčka NR SR (2013-05-23):
Vážené panie poslankyne, vážení páni poslanci, keďže je štvrtok, podľa zákona o rokovacom poriadku nasleduje hodina otázok , ktorú týmto otváram. Poslanci písomne položili do včera do 12.00 hodiny 28 otázok na predsedu vlády a na členov vlády 12 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, predseda vlády pán Robert Fico sa z rokovania o tomto bode programu ospravedlnil. Svojím zastupovaním poveril podpredsedu vlády... (Ruch v sále.) Poprosím vás o kľud, pán poslanec Přidal, vyrušujete ma. Svojím zastupovaním poveril podpredsedu vlády pre investície pána Ľubomíra Vážneho, ktorého prosím, aby oznámil, kto z členov vlády bude odpovedať na otázky za neprítomných členov vlády. Nech sa páči, pán podpredseda vlády.
Pellegrini, Peter, predseda NR SR (2015-11-24):
S reakciou na faktické pán poslanec Lipšic.
Kollár, Boris, predseda NR SR (2022-12-19):
Otváram rozpravu k tomuto bodu a prihlásila sa písomne pani poslankyňa Jana Bittó Cigániková za klub SaS a potom do rozpravy sa prihlásil ešte pán poslanec Marek Šefčík. Takže prosím, pani poslankyňa, máte slovo.
Glváč, Martin, podpredseda NR SR (2017-06-19):
Ďakujem, pán minister. Pán spravodajca, v krátkosti určite.
Pčolinský, Peter, podpredseda NR SR (2023-06-23):
Takto si tu žijeme. Pani poslankyňa Kavecká, nech sa páči.
Náhlik, Peter, poslanec NR SR (2015-11-11):
Pán predseda, keďže sme odhlasovali body zo spoločnej správy, dajte hlasovať o tom, že vládny návrh zákona prerokujeme v treťom čítaní ihneď.
Šeliga, Juraj, poslanec NR SR (2021-11-23):
Kde začať v tejto ťažkej právnickej debate? Ja, pozrite, nespochybňujem, že máme na to iný názor, trošku sa mi prieči počúvať to, že tu hovorím nejaké sofizmy. Jednoducho tá moja pointa, poviem úplne laicky a rád sa budem v nej mýliť, veď ja nemám patent na rozum a nikdy som sa netváril, že mám patent na rozum. Pointa je, je tu nejaký mimoriadny opravný prostriedok, ktorý bol alebo resp. je v určitom znení. To, čo hovorí pán poslanec Dostál, beriem, ale vrátim sa späť. Je v určitom znení, nejakým spôsobom ho chceme meniť a dnešné znenie mu umožňuje, umožňuje komukoľvek, či je to v prospech, neprospech, podať podnet na tento opravný prostriedok. To, čo hovorí pán poslanec Baránik, to nejakým spôsobom mení. Keď chcem byť láskavý, počujem tam ten argument, že Generálna prokuratúra má stoj čo stoj stíhať a oslobodzovať má súd. Dobre. To je určitý nejaký interpretačný rámec, ktorý som počul v tom, čo mi hovorí pán poslanec. Ja nijakým spôsobom nehovorím, že zásady sú písmo Božie alebo niečo také, ale oni v tom zákone pre niečo sú a ten zákon nejakým spôsobom ako celok musí dávať logiku. Vy tvrdíte, pán poslanec, alebo teda ty tvrdíš, pán poslanec, že toto nie je proti tým zásadám, len ja si myslím, že prinajmenšom tá debata je úplne legitímna a je dôležité sa o tom porozprávať, ak teda chceme, aby tento parlament bol aj odborným miestom a nie iba nejakou politickou arénou. Akokoľvek ďakujem za túto diskusiu, už sa nemôžem opäť prihlásiť, rád by som sa prihlásil znova, ale tak je nastavený rokovací poriadok a zásady, že diskusia a demokracia aj diskusia sa tu nemôžu uplatniť. Ďakujem veľmi pekne.
Figeľ, Ján, podpredseda NR SR (2015-03-13):
Nech sa páči, Michal Bagačka.
Paška, Pavol, predseda NR SR (2012-06-28):
Ďakujem pekne. Pán Kaník bol posledný písomne prihlásený. Dávam teraz možnosť sa prihlásiť do rozpravy ústne. Pán Kollár, vy ste boli predtým prihlásený. Končím možnosť sa prihlásiť. Prehoďte poradie, prosím vás, pán Kollár bude ako prvý v rozprave. Končím možnosť sa prihlásiť. Nech sa páči, pán poslanec.
Takáč, Richard, poslanec NR SR (2022-09-20):
Ďakujem veľmi pekne za slovo, pán podpredseda. Pán Vetrák, len na vysvetlenie, lebo vy v koalícii a hlavne v OĽANO, veď to už niekoľko rokov spomínate a stále sa tým oháňate, a to je to z roku 2018, kde vtedajší, vtedajšie opozičné politické strany zneužili vraždu novinára. A vy tu stále rozprávate o tom, že vtedy Robert Fico ako predseda, predseda vlády povedal, že, že popretie výsledku volieb nejaké referendum. Vy si skúste pozrieť tie vyjadrenia aj pána Šeligu a ďalších všetkých ostatných. Tí ľudia, ktorí boli zneužití na tých námestiach, spisovali, spisovali petíciu? No, nespisovali žiadnu petíciu o predčasných voľbách. Čiže to sú dva rozdielne veci, o ktorých tu vy rozprávate. Vtedy ľudia žiadali cez ulicu tým, že vešali a vyvesovali neviem čo všetko a žiadali pomaly, aby aj Robert Fico skončil na tomto obesený. To znamená, že skúste si to fakt naštudovať, pozrieť tieto veci, sú to dve rozdielne veci. Vtedy nežiadali ľudia ulici, ulica referendum. Teraz ľudia už druhýkrát podpísali, podpísali petíciu za predčasné parlamentné voľby. Minulý rok vyše 600-tisíc ľudí, teraz vyše 400-tisíc ľudí. To sú dve rozdielne veci. Tak keď sa tvárite byť taký právnik exkluzívny, neviem aký, tak skúste si naštudovať všetky fakty. Ďakujem.
Zmajkovičová, Renáta, podpredsedníčka NR SR (2012-10-30):
Pani poslankyňa Nicholsonová.
Bugár, Béla, podpredseda NR SR (2019-06-26):
Ďakujem pekne. Ja to tu počúvam už druhýkrát, pán poslanec, od vás, že ľudské práva, slobodu šírenia slova. No prepáčte, ale ak hovoríte, že nemá nikto iný možnosť sa vyjadriť aktívne, citujem vás, aktívne pôsobiť počas volebnej kampane okrem politických strán, no kto asi má tú zodpovednosť? Však ľudia chodia normálne, predpokladám, tí, ktorí majú záujem, aj k nám chodili, dokonca aj z opačného tábora na mítingy a tam sa mohli bez problémov vyjadriť, niekedy aj veľmi hrubo. S tým nemáme problém, to je, to je ich názor. Ale prepáčte, aby nejaká tretia strana alebo nejaká politická strana, keď chcete, cez desať tretích strán zoženie ďalších milión eur a robí kampaň, to nie je súťaž o, dá sa povedať, názorová, ale to je súťaž peňazí. A to odmietam. A v tomto návrhu práve nezobrali sme ani, ani jedno euro. Tak ako bolo, môžte použiť tri milióny, samozrejme, budú pokuty za to, keď niekto to poruší, a to je absolútne v poriadku, len nebudú symbolické, ale budú oveľa väčšie. A nehovoriac o tom, že si myslím, že ak my hovoríme a povieme, že členské príspevky do tých peňazí, čo môže, môžte získať za jeden, za jedno volebné obdobie ako sponzorské do výšky 3,5 milióna, sa nezapočítavajú napríklad aj členské, ale tie členské príspevky nemôžu byť vyššie na jednu osobu, ako je 10-tisíc eur, tak mi povedzte, kde my porušujeme napríklad slobodu šírenia slova?
Grendel, Gábor, podpredseda NR SR (2022-02-02):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Pán poslanec Lehotský ako jediný, takže končím možnosť prihlásiť sa ústne do rozpravy. Nech sa páči, pán poslanec, máte slovo.
M. Číž, podpredseda NR SR: (2010-05-26):
Ja chcem veriť, pán Dzurinda, že tá situácia, lebo to už na Slovensku naozaj už nejde ospravedlňovať ataky, ktoré prichádzajú z Budapešti, nejakým bojom za ľudské práva a za menšinové práva. Ide o agresiu voči Slovenskej republike. Len tá úprimnosť je veľmi zvláštna, pán Dzurinda, furt tam cítim, že zabúdate zásadné vyjadrenie k vášmu doterajšiemu koaličnému partnerovi, predsedovi strany, pánovi Csákymu. Kde sme včera videli, ako vyzerá teda aj váš koaličný partner v parlamente. A vy v tejto podobe teraz chcete chrániť a zase ponúkať osobitné cesty na ochranu národného záujmu. Pán Dzurinda, budeme veriť, že chcete, že v danej situácii už chápete riziká a nebezpečenstvá, ale naozaj potrebujeme trošku viacej úprimnosti a serióznosti.
Paška, Pavol, predseda NR SR (2012-06-19):
Hlasujeme. (Hlasovanie.) 141 prítomných, 97 bolo za, 20 proti, 24 sa zdržalo. Návrh sme schválili. Sme v treťom čítaní . Otváram rozpravu. Nemám prihlášku, preto ju vyhlasujem za skončenú a budeme hlasovať, pán spravodajca,...
D. Čaplovič, poslanec: (2004-05-12):
Osobitná výzva pre Slovenskú republiku je nedávne stanovisko Európskej komisie v dokumente  Europe and Basic Research, ktoré zdôrazňuje čoraz väčšiu úlohu zdroja nových vedomostí, bez ktorých nie je možný ďalší ekonomický a sociálny rast. A do týchto aktivít je všestranne zapojená aj Slovenská akadémia vied samostatnou rozpočtovou kapitolou, tak ako mimorozpočtovými zdrojmi, tak vo vzťahu k činnosti Európskej výskumnej rady, ktorá sa nedávno kreovala, ktorá bude spravovať významný európsky fond pre excelentný výskum, ako aj do predchádzajúceho úspešného piateho rámcového programu, keď priniesla viacej finančných prostriedkov do Slovenskej republiky, ako Slovenská republika vydala, aj terajšieho šiesteho rámcového programu a pripravovaného siedmeho rámcového programu pre vedu a výskum. Preto podporujem návrhy, ktoré odzneli mojimi predrečníkmi, zástupcami SMK a KDH. Ďakujem za pozornosť.
Krajčí, Marek, poslanec NR SR (2022-06-29):
Keďže sme odhlasovali bod 2 spoločnej správy, je bezpredmetné hlasovať o bodoch 3 a 4 spoločnej správy. Dajte, prosím, hlasovať o bode 27 spoločnej správy, ktorý bol vyňatý na osobitné hlasovanie s návrhom gestorského výboru schváliť. Upozorňujem, že som v rozprave podal upravený návrh, ktorý rieši účinnosť zákona.
Bugár, Béla, podpredseda NR SR (2018-12-05):
Prezentujme sa a hlasujeme. (Hlasovanie.) Prítomných 141, za 101, proti 15, zdržalo sa 25 poslancov. Konštatujem, že návrh bol schválený. Nech sa páči.
M. Číž, podpredseda NR SR: (2008-06-18):
Dobre. Takže, vážené panie poslankyne, vážení páni poslanci, pokračujeme v popoludňajšom rokovaní druhého dňa 24. schôdze Národnej rady Slovenskej republiky. Dovoľte mi ešte niekoľko informácií o záveroch z poslaneckého grémia, na ktorom bolo teda dohodnuté, že v postúpení prebiehajúcej schôdze bude platiť pôvodný harmonogram, to teda znamená, že na budúci týždeň rokovanie Národnej rady nebude. Pokračovať v prerušenom rokovaní 24. schôdze budeme od utorka 1. júla 2008 od 9.00 hodiny. Je ale treba ešte pripomenúť aj to, že vzhľadom na ďalší vývoj schôdze je možné, že v prípade potreby sa opäť zíde poslanecké grémium. Tiež chcem informovať, že schválený bod programu odvolanie poslanca pána Pavla Minárika z funkcie predsedu výboru pre kultúru a médiá prerokujeme zajtra po hlasovaní o 17.00 hodine s tým, že s veľkou pravdepodobnosťou bude podaný návrh na verejné hlasovanie. Potom prerokujeme návrh na voľbu člena Dozornej rady Fondu národného majetku, o ktorom sa bude hlasovať tajne. Potom budeme hlasovať zajtra o 17.00 hodine. Tiež chcem informovať o tom, že neverejná časť schôdze sa bude konať vo štvrtok 3. júla 2008 o 9.00 hodine a v tejto súvislosti chcem tiež podať informáciu, že písomné odpovede členov vlády a interpelácie v zmysle rokovacieho poriadku sa prerokujú takisto vo štvrtok 3. júla 2008 po hodine otázok. Takže, ak dovolíte, teraz nasleduje správa o výsledkoch činnosti spoločnosti Veriteľ, a. s. za celé obdobie jej existencie . Správu vlády ste dostali ako tlač 586 a spoločnú správu výborov ako tlač 586a. Správu uvedie minister financií Ján Počiatek, ktorého poprosím, aby sa ujal slova.
M. Číž, podpredseda NR SR: (2008-09-12):
Slovo má pani poslankyňa Žitňanská.
M. Hort, podpredseda NR SR: (2009-02-04):
S faktickou poznámkou na vystúpenie pani poslankyne Sabolovej sa prihlásili pani poslankyňa Magda Košútová a pán poslanec Martin Pado. Uzatváram možnosť prihlásiť sa s faktickou poznámkou. Slovo má pani poslankyňa Magda Košútová. Nech sa páči.
Paška, Pavol, predseda NR SR (2014-04-03):
Ďakujem pekne, otváram rozpravu. Nemám písomnú prihlášku. Pýtam sa, kto má záujem vystúpiť v rozprave. Pán poslanec Mihál. Končím možnosť sa prihlásiť. Nech sa páči, pán poslanec.
Jurinová, Erika, podpredsedníčka NR SR (2012-09-27):
Ďakujem, pani navrhovateľka. Dávam slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Vladimírovi Matejičkovi.
Kamenický, Ladislav, poslanec NR SR (2017-05-18):
Ďakujem. Principiálne sa takisto hlásim možno k časti toho, čo povedal môj predrečník. Ja som rád, že Národná banka si zobrala pod svoje krídla nebankovky, hej. Čiže je jasné, že ten bankový sektor, tie úvery, ktoré sa poskytovali v nebankovkách, sa prelievajú dnes do bankového sektoru. Myslím si, že určite ten stav je zdravší v tom, že nie úplne každý dostane ten úver, nie úplne každý, aj taký, ktorý sa dopredu vie, že ho nesplatí. Samozrejme, keď zobereme, spomínali ste RPMN 9,7 %, tak spomeňme si na nebankovky, kde boli RPMN, neviem, 200, 300, niekde aj 1 000 %, kývete hlavou, že áno. Čiže, samozrejme, úrok zohľadňuje patričné riziko. To znamená, že vy poviete, že 9,7 je veľa. Otázka je, aké je riziko, ktoré je späté s daným úverom. A čo sa týka tej dlhovej pasce, no treba, samozrejme, regulovať bankový trh tak, aby čo najmenej ľudí malo problémy. To znamená, treba skúmať bonitu klientov, aby sa to nejakým spôsobom regulovalo. Myslím si, že po tom licencovaní nebankoviek je táto, to je asi teraz taká úloha Národnej banky pozorovať, ako sa ten trh bude vyvíjať a nastaviť to tak, aby aj to riziko, aj to úročenie, aj to riziko na strane klienta bolo primerané. Čiže ja si myslím, že kroky sú dobré, len treba sa s tým trošku popasovať. Ešte treba na to určitý čas, aby sa to nastavilo. Ďakujem pekne.
Kuciaňová, Magdaléna, poslankyňa NR SR (2019-05-21):
Vážený pán predsedajúci, vážené panie poslankyne, vážení páni poslanci, v súlade s ustanovením § 73 zákona o rokovacom poriadku som bola predsedníčkou výboru určená za spravodajkyňu k návrhu zákona, ktorý je uvedený pod tlačou 1476. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z ustanovení § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1564 z 25. apríla 2019 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem výbor Národnej rady pre sociálne veci a odporúčam, aby predmetný návrh zákona výbory prerokovali do 17. júna 2019 a v gestorskom výbore do 18. júna 2019. Prosím, pán predsedajúci, otvorte všeobecnú rozpravu.
Blanár, Juraj, podpredseda NR SR (2020-11-24):
Na vaše vystúpenie traja, jedna pani poslankyňa, dvaja páni poslanci. Ako prvý pán poslanec Baláž s faktickou poznámkou a pripraví sa pán poslanec Urban.
K. Tóthová, poslankyňa: (2007-10-25):
Najprv však budeme hlasovať o bodoch spoločnej správy. Máte ju rozdanú pod č. 371a. Gestorský výbor vo svojom stanovisku odporučil, aby sme spoločne hlasovali o bodoch, ktoré sú uvedené v spoločnej správe, a to bod 1, 2, 3, 4, 5, 6, 7, 8, 9, 10, 11, 13, 15, 16, 18, 19, 20, 21, 23. Odporúčanie gestorského výboru je tieto body zo spoločnej správy schváliť. Pán predsedajúci, buďte taký dobrý.
Grausová, Natália, poslankyňa NR SR (2019-09-24):
Ďakujem za slovo. Tak už týmto ste to úplne, pani Petríková, zabili. To, čo ste povedali. Tak my tu budeme robiť normy, koľko má byť žien a koľko má byť mužov? Veď to je choré! Prosím vás pekne, spamätajte sa. Ja neviem, či ste, či naozaj ste chudobná duchom, alebo či ste tak nevzdelaná, alebo či naozaj tak klamete, alebo ste taký demagóg. To by som chcela, a to je jednoducho, no to je absurdita. (Reakcie z pléna.) Ale tak to je absurdné. (Reakcie z pléna.) Vy, vy na mňa neziapte. My sme sa... (Reakcie z pléna. Prerušenie vystúpenia predsedajúcim.)
Blanár, Juraj, podpredseda NR SR (2021-06-15):
Pán poslanec Ján Benčík, nech sa páči.
Susko, Boris, minister spravodlivosti SR (2024-09-13):
Ďakujem pekne za slovo. Vážený pán predsedajúci, vážené panie poslankyne, páni poslanci, dovoľujem si na dnešné rokovanie predložiť Informáciu o vydaných aproximačných nariadeniach vlády Slovenskej republiky v I. polroku 2024 a o zámere prijímania aproximačných nariadení vlády Slovenskej republiky v II. polroku 2024. Informáciu predkladám na rokovanie Národnej rady Slovenskej republiky na základe § 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov. Uvedené ustanovenie ukladá vláde Slovenskej republiky pravidelne polročne informovať Národnú radu Slovenskej republiky o aproximačných nariadeniach vlády vydaných v uplynulom období a o ďalšom zámere ich prijímania. V hodnotenom období vláda Slovenskej republiky prijala a bolo publikovaných šesť aproximačných nariadení vlády Slovenskej republiky, uvedených v prílohe č. 1 materiálu. V prílohe č. 2 sú uvedené návrhy aproximačných nariadení vlády Slovenskej republiky, ktoré vláda predpokladá prijať v II. polroku 2024. Celkom ide o šesť aproximačných nariadení. Vzhľadom na legislatívnu aktivitu inštitúcií Európskej únie sa dá predpokladať, že bude možno potrebné prijať viaceré aproximačné nariadenia aj nad rámec tohto zámeru. Vážený pán predseda, vážené panie poslankyne, vážení páni poslanci, dovoľujem si vás požiadať, aby ste odporučili plénu vziať túto informáciu na vedomie. Ďakujem pekne.
Bugár, Béla, podpredseda NR SR (2019-10-22):
Prezentujme sa a hlasujme. (Hlasovanie.) Prítomných 135, za 90, proti 20, zdržalo sa 23 poslancov, 2 nehlasovali. Otváram rozpravu v rámci tretieho čítania . Konštatujem, že nikto sa do rozpravy nehlási, preto ju vyhlasujem za skončenú. Záverečné hlasovanie.
Paška, Pavol, predseda NR SR (2013-10-15):
(Hlasovanie.) 134 prítomných, 115 bolo za, 19 sa zdržalo. Návrh sme pridelili výborom a určili lehoty na prerokovanie. Pani poslankyňa Vaľová uvedie v prvom čítaní hlasovanie o vládnom návrhu zákona č. 448 o sociálnych službách. [Hlasovanie o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 716.]
Laurenčík, Milan, podpredseda NR SR (2021-06-30):
Posledná faktická poznámka na tento príspevok – pán poslanec Ján Blcháč, nech sa páči.
Figeľ, Ján, podpredseda NR SR (2015-06-17):
Aj faktická bude až po ukončení vystúpenia. Chcem popri študentoch z Fiľakova privítať aj Základnú školu zo Slovenského Grobu na balkóne medzi nami. (Potlesk.) Pokračovať budeme po krátkej prestávke na prípravu hlasovania. (Krátka prestávka.) (Po prestávke.)
Cmorej, Peter, poslanec NR SR (2021-11-11):
Pán predsedajúci, dajte, prosím, hlasovať o pozmeňujúcom návrhu pani poslankyni, pani poslankyne Bittó Cigánikovej, o bode 19. Toto je vyššia zľava z poplatku za prihlásenie vozidla.
V. Veteška, podpredseda NR SR: (2004-03-09):
Vážené dámy poslankyne, páni poslanci, prerušujem dnešné rokovanie 22. schôdze Národnej rady Slovenskej republiky. Pokračovať budeme zajtra, t. j. 10. marca, so začiatkom o 9.00 hodine ráno. Ďakujem. (Prerušenie rokovania o 19.02 hodine.)
Jurinová, Erika, podpredsedníčka NR SR (2015-05-22):
Ďakujem, pán navrhovateľ. Pán spravodajca si neželá, nežiada vyjadriť sa k rozprave. Prerušujem rokovanie o tomto bode programu. Keďže pán poslanec Novotný sa nenachádza v sále, opäť jeho návrh zákona bude presunutý na záver rokovania. A pristúpime k prvému čítaniu o návrhu poslanca Národnej  rady Slovenskej republiky Gabriela Csicsaia na vydanie zákona, ktorým sa mení a dopĺňa zákon Národnej  rady Slovenskej republiky č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkového fonde a o pozemkových spoločenstvách v znení neskorších predpisov a ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov . Návrh zákona je uverejnený ako tlač 1522. Návrh na jeho pridelenie na prerokovanie výborom je v rozhodnutí č. 1532. Nech sa páči, pán poslanec Gabriel Csicsai, môžete uviesť návrh zákona.
Laurenčík, Milan, podpredseda NR SR (2020-06-09):
Pán poslanec Peter Osuský.
Ďuriš Nicholsonová, Lucia, podpredsedníčka NR SR (2018-06-14):
Tak a teraz už všetci môžme ísť za našimi rodinami, niektorí za tradičnými, iní za inými. Želám vám pekný večer. Ešte pred tým, ako to tu rozpustím, vám chcem pripomenúť, že... (Reakcia predkladateľa: „Treba sa spýtať spravodajcu.“) Nie, netreba sa pýtať, pretože je 19.05 a skončilo sa dnešné rokovanie Národnej rady, pán poslanec. Ak chce pán spravodajca niečo dodať, môže tak urobiť, ale zajtra od 9.00 hodiny sa zaoberáme správou generálneho prokurátora Slovenskej republiky o činnosti Generálnej prokuratúry, a bod 93, správa špeciálneho prokurátora o činnosti úradu špeciálnej prokuratúry. Dobre? Potom budeme, potom budeme pokračovať. Hlasovanie bude v utorok o jedenástej, áno. (Prerušenie rokovania o 19.06 hodine.)
Pellegrini, Peter, predseda NR SR (2015-04-17):
Pán poslanec Jurzyca.
Grendel, Gábor, podpredseda NR SR (2020-07-15):
Čakal som na premostenie vo vystúpení pána rečníka, lebo niekedy to premostenie prichádza trochu dlhšie. S faktickou, pán poslanec Mizík.
Mičovský, Ján, poslanec NR SR (2013-02-05):
Pri všetkej úcte ku kolegyniam, kolegom, bude to do dvoch minút. Dobre, skončím.
Paška Pavol, predseda NR SR (2014-01-31):
Prepáčte, pán poslanec, dámy a páni, poprosím vás o koncentráciu na hlasovanie. (Zaznievanie gongu.) Nech sa páči, pán poslanec.
M. Pado, poslanec: (2006-08-03):
V tomto programovom vyhlásení vlády v kapitole Vnútorná bezpečnosť mi chýba zmienka o navýšení dôchodkov pre výsluhových policajtov. O týchto sa nebudete starať? Na tých ste zabudli? Moja účasť v klube, neviem, čo tým mienite, pretože ja som poslancom Národnej rady nebol a vo výbore, myslím si, že vo výbore som rozprával to, čo bolo potrebné povedať. A prečo by vláda mala ísť podľa našich manuálov. No, nemusí ísť. Ja netrvám na tom. Len vláda prevzala z nášho volebného programu to, čo vo svojom vlastnom nemala. Sú konkrétne tri veci, ktoré sú tam. Takže nevidím problém. A ja, vôbec ma to nemrzí, že ste to prevzali. Chvalabohu. A viete, áno, som to ja, čo som bol prednostom Krajského úradu v Trnave. Predtým som bol prednostom Okresného úradu v Michalovciach, takže ako to je aj v mojom životopise, tým som sa nikdy nejako netajil, ale, pán poslanec, bolo by lepšie možno, keby ste pozorne počúvali celé to moje vystúpenie. Tam by ste zistili, že hovorím o záujme o majetok, nehnuteľný majetok a že o tom je možno zrušenie krajských úradov, aby k tomu majetku niekto mohol prísť. O tom možno je pointa. Možno nie. Ale jedna z tých troch, čo som povedal, to určite bude. Ďakujem pekne.
Kočiš, Eduard, poslanec NR SR (2022-11-15):
Ďakujem pekne za slovo, pán predsedajúci. Vláda Slovenskej republiky považuje odvolávanie ministra Mikulca za politicky motivované a považuje to za hrubé hanobenie práce Romana Mikulca, ktorý je podľa tieňového, ale aj reálneho premiéra Slovenskej republiky Igora Matoviča tým najschopnejším ministrom vnútra, akého kedy táto naša slovenská zem nosila. Toto bolo vyjadrenie na obhajobu tohto neschopného babráka, ktorý si nedal ani toľko námahy, aby si tu odsedel a zlízol túto spŕšku kritiky na svoju nečinnosť, na svoju neschopnosť a na svoju neadekvátnu prácu, ktorú na poste ministra vnútra nie vykonáva, ale skôr nevykonáva. Ministerstvo vnútra nejakým spôsobom zvláda svoju pozíciu podľa vyjadrenia vlády a je nejakým garantom spravodlivosti a právneho štátu. Čiže ak tieto slová, ktorými tuná obhajoval Mikulca Matovič, si niekto aspoň polopríčetný a polorozumný dá do nejakej jednoduchej trojčlenky, tak si musí uvedomiť, že títo dvaja páni nahrávajú iba jeden druhému a svoju neschopnosť chcú zakryť takýmito sladkými rečami. Keď nám po 15 rokoch, ako kolegyňa Saková povedala, Česká republika zatvorila hranice, toto nie je, vážené kolegyne a vážení kolegovia z vládou... z vládnych radov alebo z vládnej koalície, nejaký zdvihnutý prst. Toto je jednoducho taká facka, akú si dva členské štáty, ktoré spolu zdieľajú európsky priestor a schengenský priestor, jednoducho nemôžu dovoliť. Ak Slovenská republika nekoná, Česká republika má plné právo chrániť svoje vnútorné hranice a zabrániť nelegálnemu prísunu a prítoku migrantov na svoje uznesenie. To je celé.
Dostál, Ondrej, poslanec NR SR (2017-02-02):
Pani poslankyňa Dubačová, úplne súhlasím s tým, čo si povedala. V kontexte tých debát, že SMER a vládna koalícia chcú stavať hrádzu extrémizmu, tak obávam sa, že to, čo teraz robia, a to zrušením dvojkolových volieb predsedov samosprávnych krajov, robia síce, tiež je to vodné dielo, ale je to vodné dielo iného charakteru. Skôr mi to pripomína nejaké spevnené koryto, cez ktoré ten extrémizmus bude tiecť ešte rýchlejšie. Pretože dvojkolové voľby dávajú šancu, aby v druhom kole sa navzájom podporili demokratickí kandidáti v situácii, že do druhého kola nepostúpia dvaja demokratickí kandidáti, ale postúpi tam jeden demokratický a jeden extrémistický kandidát. Ak sa zruší dvojkolová voľba a zavedie sa jednokolová voľba, tak sa tým výrazne zvyšujú šance, že sa nielen v jednom, ale vo viacerých krajoch presadia kandidáti extrémistov. A na tú námietku, ktorú dávate, že však dohodnime sa všetci a majme spoločného kandidáta, no je nezmysel, aby sa demokratické strany, ktoré majú vo voľbách súťažiť, navzájom dohadovali, ako si podelia Slovensko. Navzájom dohodnúť sa majú strany, ktoré sú programovo blízke, ktoré vedia spolupracovať. A nieže všetci proti extrémistom. Určite nie v prvom kole. To, čo má byť výnimka pre druhé kolo, tak vy z toho chcete spraviť pravidlo. Ale to nemôže fungovať.
Šeliga, Juraj, podpredseda NR SR (2020-07-07):
... každý, kto videl (reakcie z pléna) vašu piatkovú tlačovú konferenciu, si urobí o tom názor. (Reakcie z pléna.) Po piatku ráno... (Zaznievanie gongu. Prerušenie vystúpenia predsedajúcim.)
Novotný, Viliam, poslanec NR SR (2016-02-11):
Ďakujem pekne. Pán minister, ja som veľmi pozorne počúval vaše vystúpenie, ale priznám sa, ani som nechcel dávať faktickú poznámku, lebo vystúpim v rozprave, ale na záver som to urobiť musel. Veľmi sa mi páčil „váš koniec“, keď ste hovorili o tom, aby sa nevyvolával chaos v školstve, aby ľuďom, ktorí pracujú na jeho koncepcii, stratégii, rozvoji, modernizácii, nebol braný pokoj na prácu. Pán minister, keby ste boli vo funkcii 100 dní a hovorili by ste toto v Národnej rade, bral by som to, keby bolo pol roka po parlamentných voľbách a práve by ste sa púšťali do programového vyhlásenia vlády v časti školstvo. To by som bral. Pán minister, za necelý mesiac končíte vo funkcii, SMER mal troch ministrov školstva, pána Čaploviča, pána Pellegriniho a vás, čo ste urobili za štyri roky pre rozvoj školstva okrem organizovaného rozkrádania a tunelovania, ktoré sú to tie prínosy okrem obrovských nákupov a míňania peňazí, čo ste zlepšili vo vyučovacom procese, ako ste zlepšili postavenie učiteľov, ako ste modernizovali školy? Na toto by ste mali dnes, pán minister, aj za vašich dvoch predchodcov odpovedať a mali by ste tak dávať už odpočet, hovoriť o tom, o koľko narástlo percento hrubého domáceho produktu, ktoré ide do školstva, ako je moderne a spravodlivo financované, a nie rozprávať necelý mesiac pred parlamentnými voľbami, aby sme nerušili zodpovedných úradníkov, ktorí pripravujú koncepcie a stratégie. Ďakujem pekne.
Grendel, Gábor, podpredseda NR SR (2022-12-01):
S reakciou na faktické poznámky pani poslankyňa Žitňanská.
Laurenčík, Milan, podpredseda NR SR (2020-11-26):
Pán poslanec Ján Herák.
Kamenický, Ladislav, poslanec NR SR (2016-03-23):
Sľubujem. (Potlesk.)
Brixi, Otto, poslanec NR SR (2014-11-08):
Ďakujem pekne, pán predsedajúci. Pán poslanec Lipšic, ja budem iba faktografický, keďže máme v Košiciach množstvo spoločných známych, mimo iné mnohí z nich kandidujú aj do rôznych funkcií v rámci komunálnych volieb a je všeobecne známe, že osobu, ktorú ste identifikovali ako akcionára spoločnosti Penta Enterprises, veľmi dobre poznajú. A chcel by som im povedať, že z toho, čo som si teraz dal tú krátku námahu, táto osoba vás ako politika verejne podporovala, verejne sa k vám hlásila, verejne vás má označeného a verejne zdieľa ako jediného politika vaše statusy. Táto osoba na Facebooku verejne odmieta politiku strany SMER. Takže dosť dobre rozumiem tomu, prečo by práve takáto osoba mala akýmkoľvek spôsobom dojiť slovenské zdravotníctvo. Pokiaľ viem, tak pán, ktorého ste označili, bol dlhodobým podporovateľom slovenskej pravice, ale po tomto sa obávam, že ste si strelili guľku do nohy vlastného potenciálneho voliča. Ďakujem pekne.
Laššáková, Jana, podpredsedníčka NR SR (2015-09-30):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa hlási niekto do rozpravy ústne. Nie je tomu tak. Vyhlasujem všeobecnú rozpravu za skončenú. Pani navrhovateľka, chcete niečo dodať? Nie. Pán spravodajca? Tiež nie. Prerušujem rokovanie o tomto bode programu. V rokovaní pokračujeme prvým čítaním o návrhu poslancov Národnej rady Slovenskej republiky Alojza Přidala, Júliusa Brocku a Jozefa Mikuša na vydanie zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov . Návrh zákona má parlamentnú tlač 1682, návrh na jeho pridelenie na prerokovanie výborom je v rozhodnutím č. 1742. Dávam slovo poslancovi Alojzovi Přidalovi, aby návrh zákona uviedol. Nech sa páči, pán navrhovateľ, máte slovo.
Laššáková, Jana, podpredsedníčka NR SR (2015-01-27):
Chcete reagovať? Pán poslanec nechce reagovať, je presne 19.00 hod., prajem vám všetkým pekný večer a zajtra ráno pokračujeme vrátenými zákonmi pána prezidenta. Takže všetkým dobrú noc a zajtra o 9.00 hodine. (Prerušenie rokovania o 19.01 hodine.)
Danko, Andrej, podpredseda NR SR (2024-04-16):
Ďakujem. S reakciou na vystúpenie pána poslanca pán poslanec Lackovič.
Novotný, Viliam, poslanec NR SR (2011-12-08):
Pán predseda, dajte, prosím, hlasovať o tom, že Národná rada prideľuje predložený návrh zákona na prerokovanie ústavnoprávnemu výboru, výboru pre financie a rozpočet, výboru pre sociálne veci, výboru pre zdravotníctvo. Ďalej, aby za gestorský výbor určila hlasovaním výbor pre zdravotníctvo a aby predmetný návrh zákona výbory prerokovali do tridsať dní a gestorský výbor do tridsaťdva dní od prerokovania návrhu v Národnej rade.
Figeľ, Ján, podpredseda NR SR (2015-06-24):
Bez reakcie rečníka. Nech sa páči, ďalším písomne prihláseným do rozpravy je pán Daniel Lipšic. Nasleduje František Šebej, Martin Fedor a Rudolf Chmel. Nech sa páči.
P. Paška, predseda NR SR: (2007-01-30):
Konštatujem, že sme uvedený návrh na prerokovanie v skrátenom legislatívnom konaní schválili. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom (autorský zákon) a o zmene a doplnení niektorých zákonov . Vládny návrh máte v laviciach ako tlač 166. Návrh na jeho pridelenie na prerokovanie výborom je v rozhodnutí č. 164. Poprosím pána ministra kultúry Marka Maďariča, aby uviedol vládny návrh zákona.
Laššáková, Jana, podpredsedníčka NR SR (2014-11-25):
Nech sa páči, pán poslanec Viskupič.
Pellegrini, Peter, predseda NR SR (2024-02-08):
Pán poslanec, pani poslankyňa Remišová.
Žitňanská, Lucia, podpredsedníčka vlády a ministerka spravodlivosti SR (2017-02-01):
Ďakujem veľmi pekne. Pani predsedajúca, vážené dámy, vážení páni, dovoľte, aby som, tak ako uviedla pani predsedajúca, za podpredsedu vlády Pellegriniho, ktorý je na služobnej ceste, predložila návrh zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov s tým, že ide o právnu úpravu, v ktorej navrhované zmeny sú predpokladom na naplnenie cieľa riadneho a včasného čerpania finančných prostriedkov z fondov Európskej únie. Návrh zákona bol vypracovaný z dôvodu potreby podrobnejšej úpravy niektorých skutočností a zjednoznačnenie existujúceho legislatívneho textu, v dôsledku čoho sa navrhovanou úpravou reflektujú potreby implementačnej praxe a to najmä v otázkach finančného riadenia, vysporiadania finančných vzťahov v oblasti definícií pojmov a doplnenia nastavení existujúcich právnych vzťahov. Návrh zákona zároveň upravuje nástroje na zjednodušenie a zefektívnenie procesu implementácie. Medzi hlavné patrí najmä návrh systému zjednodušeného vykazovania výdavkov a úprava dvojkolového procesu schvaľovania projektov. Obidva tieto nástroje majú potenciál priniesť zásadné zníženie administratívnej záťaže tak pre žiadateľov, ako aj pre riadiace orgány. Rovnako potreba vykonania navrhovaných zmien vyplýva zo zmenenej alebo úplne novej právnej úpravy obsiahnutej v iných právnych predpisoch prijatých v nedávnom období, ktoré majú priamy vplyv na programové obdobie 2007 – 2013, ako aj programové obdobie 2014 – 2020, nakoľko návrh zákona zároveň mení obe právne normy predstavujúce právny základ implementácie štrukturálnych fondov a Kohézneho fondu, resp. európskych štrukturálnych a investičných fondov. Ďakujem veľmi pekne. Poprosím o prerokovanie návrhu zákona. Ďakujem.